74-jarige Pietermaritzburg vrou aangeval, verkrag en beroofŉ 74-jarige vrou is in haar tuinwoonstel in Bisley, Pietermaritzburg, verkrag en beroof. Kaptein Thulani Zwane, ŉ polisiewoordvoerder, het aan The Witness gesê die vrou is ook met ŉ skerp voorwerp gesteek. “Die aanval het Saterdagoggend plaasgevind nadat die vrou gebad het. Sy was op pad na haar slaapkamer toe sy deur ŉ onbekende man aangeval is,” het Zwane gesê. Die man het glo toegang tot die huis bekom deur ŉ hek wat nie gesluit was nie. “Die man het die vrou met ŉ skerp voorwerp in die kop gesteek. Hy het haar toe na ŉ kamer in die huis gesleep waar hy haar op die vloer verkrag het.” Die man het R450 uit die vrou se handsak gesteel asook haar selfoon en ŉ naaimasjien. ‘n Verdagte is Saterdagmiddag in die Willowfontein-omgewing in Plessislaer in hegtenis geneem en moet binnekort in die hof verskyn. Die vrou is in ŉ stabiele toestand in die St Anne’s-hospitaal.